Ericu950/Stoicheia-meter-silver huggingface dataset:
τοιοῦτος δέ τις καὶ περὶ τὸν καλὸν ἡμῶν Ἄδραστον ἐγένετο .
ἐκδόντος γὰρ τούτου πέντε μὲν βιβλία Περὶ τῶν παρὰ Θεοφράστῳ ἐν τοῖς περὶ Ἠθῶν καθ ἱστορίαν καὶ λέξιν ζητουμένων , ἕκτον δὲ περὶ τῶν ἐν τοῖς Ἠθικοῖς Νικομαχείοις Ἀριστοτέλους , ἐννοίας ἀμφιλαφεῖς παραθεμένου περὶ τοῦ παρὰ Ἀντιφῶντι τῷ τραγῳδιοποιῷ Πληξίππου καὶ πλεῖστα ὅσα καὶ περὶ αὐτοῦ τοῦ Ἀντιφῶντος εἰπόντος , σφετερισάμενος καὶ ταῦτα ἐπέγραψέν τι βιβλίον Περὶ τοῦ παρὰ Ξενοφῶντι ἐν τοῖς Ἀπομνημονεύμασιν   Ἀντιφῶντος , οὐδὲν ἴδιον προσεξευρών , ὥσπερ κ ἀν τῷ Περὶ τοῦ λυγίνου στεφάνου .
μόνον γὰρ τοῦτ ἴδιον εἴρηκεν ὅτι Φύλαρχος ἐν τῇ ἑβδόμῃ τῶν Ἱστοριῶν   οἶδεν τὴν κατὰ τὴν λύγον ἱστορίαν καὶ ὅτι οὔ τε τὰ Νικαινέτου οἶδεν οὔ τε τὰ Ἀνακρέοντος ὁ συγγραφεύς ·
ἀπέδειξε δὲ καὶ διαφωνοῦντα αὐτὸν κατ ἔνια τῶν ἱστορηθέντων παρὰ τῷ Μηνοδότῳ .
δύναται δέ τις λέγειν περὶ τῆς λύγου ἁπλούστερον , ὅτι ὁ Μεγίστης τῇ λύγῳ ἐστεφανοῦτο , ὡς παρακειμένης ἐκ τοῦ δαψιλοῦς ἐν ᾧ εὐωχεῖτο τόπῳ , συνδέσεως ἕνεκα τῶν κροτάφων .
καὶ γὰρ καὶ Λακεδαιμόνιοι καλάμῳ στεφανοῦνται ἐν τῇ τῶν Προμαχείων ἑορτῇ , ὥς φησι Σωσίβιος ἐν τοῖς περὶ τῶν ἐν Λακεδαίμονι Θυσιῶν   γράφων οὕτως ·
ἐν ταύτῃ συμβαίνει τοὺς μὲν ἀπὸ τῆς χώρας καλάμοις στεφανοῦσθαι ἢ στλεγγίδι , τοὺς δ ἐκ τῆς ἀγωγῆς παῖδας ἀστεφανώτους ἀκολουθεῖν .
ἀριστοτέλης δ ἐν δευτέρῳ Ἐρωτικῶν   καὶ Ἀρίστων ὁ περιπατητικός , Κεῖος δὲ τὸ γένος , ἐν βʹ Ἐρωτικῶν Ὁμοίων φασὶν ὅτι οἱ ἀρχαῖοι διὰ τοὺς περὶ τὸν οἶνον πόνους τῶν κεφαλαλγιῶν δεσμοὺς εὕρισκον τοὺς τυχόντας , τῆς τῶν κροτάφων συνδέσεως ὠφελεῖν δοκούσης ·
οἱ δ ὕστερον ἅμα τῷ κροτάφῳ προσέβαλόν τινα καὶ κόσμον οἰκεῖον τῇ παρὰ τὸν οἶνον διαγωγῇ , μηχανησάμενοι τὸν στέφανον .
βέλτιον δὲ διὰ τὸ πάσας τὰς αἰσθήσεις ἐν τῇ κεφαλῇ εἶναι ταύτην στεφανοῦσθαι ἢ διὰ τὸ συμφέρειν ἐσκεπάσθαι καὶ συνδεδέσθαι τοὺς κροτάφους πρὸς τὸν οἶνον .
ἐστεφανοῦντο δὲ καὶ τὸ μέτωπον , ὡς ὁ καλὸς Ἀνακρέων ἔφη   ·
ἐπὶ δ ὀφρύσιν σελίνων στεφανίσκους θέμενοι θάλειαν ἑορτὴν ἀγάγωμεν Διονύσῳ .
ἐστεφανοῦντο δὲ καὶ τὰ στήθη καὶ ἐμύρουν ταῦτα , ἐπεὶ αὐτόθι ἡ καρδία .
ἐκάλουν δὲ καὶ οἷς περιεδέοντο τὸν τράχηλον στεφάνους ὑποθυμίδας , ὡς Ἀλκαῖος ἐν τούτοις   ·
ἀλλ  ἀνήτω μὲν περὶ ταῖς δέραισι περθέτω πλεκτὰς ὑποθυμίδας τίς .
καὶ Σαπφώ   ·
καὶ πολλαὶς ὑποθυμίδας πλεκταὶς ἀμπ  ἀπαλᾷ δέρᾳ .
καὶ Ἀνακρέων   ·
πλεκτὰς δ ὑποθυμίδας περὶ στήθεσι λωτίνας ἔθεντο .
Αἰσχύλος δ ἐν τῷ Λυομένῳ Προμηθεῖ σαφῶς φησιν   ὅτι ἐπὶ τιμῇ τοῦ Προμηθέως τὸν στέφανον περιτίθεμεν τῇ κεφαλῇ , ἀντίποινα τοῦ ἐκείνου δεσμοῦ , καίτοι ἐν τῇ ἐπιγραφομένῃ Σφιγγὶ εἰπών   ·
τῷ δὲ ξένῳ γε στέφανον , ἀρχαῖον στέφος , δεσμῶν ἄριστος ἐκ Προμηθέως λόγου .
σαπφὼ δ ἁπλούστερον τὴν αἰτίαν ἀποδίδωσιν τοῦ στεφανοῦσθαι ἡμᾶς , λέγουσα τάδε   ·
σὺ δὲ στεφάνοις , ὦ Δίκα , περθέσθ  ἐραταῖς φόβαισιν ὅρπακας ἀνήτοιο συνερραις ἁπαλαῖσι χερσίν .
εὐανθέα γὰρ πέλεται καὶ Χάριτες μάκαιρα μᾶλλον προσόρην , ἀστεφανώτοισι δ ἀπυστρέφονται .
ὡς εὐανθέστερον γὰρ καὶ κεχαρισμένον μᾶλλον τοῖς θεοῖς παραγγέλλει στεφανοῦσθαι τοὺς θύοντας .
ἀριστοτέλης δ ἐν τῷ Συμποσίῳ φησὶν   ὅτι οὐδὲν κολοβὸν προσφέρομεν πρὸς τοὺς θεούς , ἀλλὰ τέλεια καὶ ὅλα .
τὸ δὲ πλῆρες τέλειόν ἐστιν .
τὸ δὲ στέφειν πλήρωσίν τινα σημαίνει .
κοῦροι δὲ κρητῆρας ἐπεστέψαντο ποτοῖο .
ἀλλὰ θεὸς μορφὴν ἔπεσι στέφει .
τοὺς γὰρ αὖ τὴν ὄψιν ἀμόρφους , φησίν , ἀναπληροῖ ἡ τοῦ λέγειν πιθανότης ἔοικεν οὖν ὁ στέφανος τοῦτο ποιεῖν βούλεσθαι .
διὸ καὶ περὶ τὰ πένθη τ οὐναντίον παρασκευάζομεν .
ὁμοπαθείᾳ γὰρ τοῦ κεκμηκότος κολοβοῦμεν ἡμᾶς αὐτοὺς τῇ τε κουρᾷ τῶν τριχῶν καὶ τῇ τῶν στεφάνων ἀφαιρέσει .
φιλωνίδης δ ὁ ἰατρὸς ἐν τῷ περὶ Μύρων καὶ Στεφάνων  ἐκ τῆς Ἐρυθρᾶς , φησίν , θαλάσσης ὑπὸ Διονύσου μετενεχθείσης εἰς τὴν Ἑλλάδα τῆς ἀμπέλου καὶ πρὸς ἄμετρον ἀπόλαυσιν τῶν πολλῶν ἐκτρεπομένων ἄκρατόν τε προσφερομένων αὐτῶν , οἳ μὲν μανιωδῶς ἐκτρεπόμενοι παρέπαιον , οἳ δὲ νεκροῖς ἐῴκεσαν ἀπὸ τῆς καρώσεως .
ἐπ ἀκτῆς δέ τινων πινόντων ἐπιπεσὼν ὄμβρος τὸ μὲν συμπόσιον διέλυσεν , τὸν δὲ κρατῆρα , ὃς εἶχεν ὀλίγον οἶνον ὑπολελειμμένον , ἐπλήρωσεν ὕδατος .
γενομένης δ αἰθρίας εἰς τὸν αὐτὸν ὑποστρέψαντες τόπον , γευσάμενοι τοῦ μίγματος προσηνῆ καὶ ἄλυπον ἔσχον ἀπόλαυσιν .
καὶ διὰ τοῦθ οἱ Ἕλληνες τῷ μὲν παρὰ δεῖπνον ἀκράτῳ προσδιδομένῳ τὸν Ἀγαθὸν ἐπιφωνοῦσι Δαίμονα , τιμῶντες τὸν εὑρόντα ·
ἦν δ οὗτος ὁ Διόνυσος .
τῷ δὲ μετὰ δεῖπνον κεκραμένῳ πρώτῳ διδομένῳ ποτηρίῳ Δία Σωτῆρα ἐπιλέγουσι , τῆς ἐκ τοῦ μίγματος ἀλύπου κράσεως τὸν καὶ τῶν ὄμβρων ἀρχηγὸν αἴτιον ὑπολαβόντες .
ἔδει μὲν οὖν βοηθημάτων τοῖς ἐν τῷ πότῳ κεφαλὴν ἐπιθλιβεῖσιν , ἦν δὲ δεσμὸς ἐξ αὐτῶν προχειρότατος καὶ τῆς φύσεως ἐπὶ τοῦτο ὁδηγούσης .
ἀλγήσας γάρ τις κεφαλήν , ὥς φησιν Ἀνδρέας , εἶτα πιέσας καὶ κουφισθεὶς εὗρεν κεφαλαλγίας δεσμὸν φάρμακον .
τούτῳ οὖν βοηθήματι πρὸς πότους χρώμενοι τοῖς παραπίπτουσι τὴν κεφαλὴν ἐδέσμευον ·
καὶ ἐπὶ τὸν κίσσινον στέφανον ἦλθον αὐτόματόν τε καὶ πολὺν ὄντα καὶ κατὰ πάντα τόπον γεννώμενον , ἔχοντα καὶ πρόσοψιν οὐκ ἀτερπῆ , χλωροῖς πετάλοις καὶ κορύμβοις σκιάζοντα τὸ μέτωπον καὶ τοὺς ἐν τῷ σφίγγειν τόνους ὑπομένοντα , προσέτι δὲ ψύχοντα χωρὶς ὀδμῆς καρούσης .
καὶ ταύτῃ μοι δοκεῖ Διονύσῳ ὁ βίος ἀνεῖναι τὸ στέφος , τὸν εὑρετὴν τοῦ πώματος καὶ τῶν δι αὐτὸ ἐλασσωμάτων ἀλεξητῆρα βουλόμενος εἶναι .
ἐντεῦθεν δὲ εἰς ἡδονὴν τραπέντες τὸ μὲν εἰς . . .
συμφέρον καὶ τοῖς ἐκ μέθης παραβοηθοῦν ἐλαττώμασιν ὁ στέφανος τοῦ πρὸς ὄψιν ἢ πρὸς ὀσμὴν ἐπιτερποῦς ἐφρόντισαν .
διὸ μυρσίνης μὲν στέφανον στύφοντα καὶ τὴν οἴνων ἀναθυμίασιν ἀποκρουόμενον , ἔτι δὲ ῥόδινον ἔχοντά τι καὶ κεφαλαλγίας παρηγορικὸν σὺν τῷ καὶ κατὰ ποσὸν ψύχειν , πρὸς δὲ τοῖς δάφνινον οὐκ ἀλλότριον πότου ἡγητέον .
λευκόινον δὲ κινητικὸν ὄντα κεφαλῆς καὶ ἀμαράκινον καὶ ἅπαντας τοὺς καροῦν δυναμένους ἢ βαρύνειν ἄλλως κεφαλὴν περιστατέον .
τὰ αὐτὰ εἴρηκεν καὶ Ἀπολλόδωρος ἐν τῷ περὶ Μύρων καὶ Στεφάνων ταῖσ αὐταῖς λέξεσι .
καὶ περὶ μὲν τούτων , ὦ ἑταῖροι , ταῦτα .
περὶ δὲ τοῦ Ναυκρατίτου στεφάνου τίς ἐστι τὴν ἄνθην πολλὰ ἀναζητήσας καὶ πολλῶν πυθόμενος , ὡς οὐδὲν ἐμάνθανον , ἐνέτυχον ὀψέ ποτε Πολυχάρμου Ναυκρατίτου ἐπιγραφομένῳ βιβλίῳ Περὶ Ἀφροδίτης , ἐν ᾧ ταυτὶ γέγραπται   ·
κατὰ δὲ τὴν τρίτην πρὸς ταῖς εἴκοσιν Ὀλυμπιάδα ὁ Ἡρόστρατος , πολίτης ἡμέτερος ἐμπορίᾳ χρώμενος καὶ χώραν πολλὴν περιπλέων , προσσχών ποτε καὶ Πάφῳ τῆς Κύπρου ἀγαλμάτιον Ἀφροδίτης σπιθαμιαῖον , ἀρχαῖον τῇ τέχνῃ , ὠνησάμενος ᾔει φέρων εἰς τὴν Ναύκρατιν .
καὶ αὐτῷ πλησίον φερομένῳ τῆς Αἰγύπτου ἐπεὶ χειμὼν αἰφνίδιον ἐπέπεσεν καὶ συνιδεῖν οὐκ ἦν ὅπου γῆς ἦσαν , κατέφυγον ἅπαντες ἐπὶ τὸ τῆς Ἀφροδίτης ἄγαλμα σῴζειν αὑτοὺς αὐτὴν δεόμενοι .
ἡ δὲ θεὸς  προσφιλὴς γὰρ τοῖς Ναυκρατίταις ἦν  αἰφνίδιον ἐποίησε πάντα τὰ παρακείμενα αὐτῇ μυρρίνης χλωρᾶς πλήρη ὀδμῆς τε ἡδίστης ἐπλήρωσεν τὴν ναῦν ἤδη ἀπειρηκόσι τοῖς ἐμπλέουσιν τὴν σωτηρίαν , καὶ ἡλίου ἐκλάμψαντος κατιδόντες τοὺς ὅρμους ἧκον εἰς τὴν Ναύκρατιν .
καὶ ὁ Ἡρόστρατος ἐξορμήσας τῆς νεὼς μετὰ τοῦ ἀγάλματος , ἔχων καὶ τὰς αἰφνίδιον αὐτῷ ἀναφανείσας χλωρὰς μυρρίνας , ἀνέθηκεν ἐν τῷ τῆς Ἀφροδίτης ἱερῷ , θύσας δὲ τῇ θεῷ καὶ ἀναθεὶς τῇ Ἀφροδίτῃ τ ἄγαλμα , καλέσας δὲ καὶ ἐφ ἑστίασιν ἐν αὐτῷ τῷ ἱερῷ τοὺς προσήκοντας καὶ τοὺς οἰκειοτάτους ἔδωκεν ἑκάστῳ καὶ στέφανον ἐκ τῆς μυρρίνης , ὃν καὶ τότε ἐκάλεσε Ναυκρατίτην .
ὁ μὲν οὖν Πολύχαρμος ταῦτα .
οἷς κ ἀγὼ πείθομαι , ἡγούμενος οὐκ ἄλλον τινὰ εἶναι Ναυκρατίτην στέφανον ἢ τὸν ἐκ τῆς μυρρίνης , τῷ καὶ μετὰ τῶν ῥόδων ὑπὸ τοῦ Ἀνακρέοντος φορεῖσθαι   .
καὶ ὁ Φιλωνίδης δὲ εἴρηκεν ὡς ὁ τῆς μυρρίνης στέφανος τὴν ἐκ τῶν οἴνων ἀναθυμίασιν ἀποκρούεται καὶ ὁ τῶν ῥόδων ἔχει τι κεφαλαλγίας παρηγορικὸν πρὸς τῷ καὶ ἐμψύχειν .
γελοῖοι οὖν εἰσιν καὶ οἱ λέγοντες Ναυκρατίτην εἶναι στέφανον τὸν ἐκ τῆς βύβλου τῆς στεφανωτρίδος καλουμένης παρ Αἰγυπτίοις , παρατιθέμενοι Θεοπόμπου ἐκ τῆς τρίτης τῶν Ἑλληνικῶν   , ὅς φησιν Ἀγησιλάῳ τῷ Λάκωνι παραγενομένῳ εἰς Αἴγυπτον δῶρα πέμψαι τοὺς Αἰγυπτίους ἄλλα τέ τινα καὶ δὴ καὶ τὴν στεφανωτρίδα βύβλον .
ἐγὼ δὲ οὐκ οἶδα τίνα ὠφέλειαν ἢ ἡδονὴν ἔχει τὸ βύβλῳ στεφανοῦσθαι μετὰ ῥόδων , πλὴν εἰ μή τι οἱ τούτοις χαίροντες στέψονται ὁμοῦ ῥόδοις καὶ σκόροδα .
παμπόλλους δὲ οἶδα λέγοντας τὸν ἐκ τῆς σαμψύχου στέφανον εἶναι τὸν Ναυκρατίτην ·
πολὺ δὲ τὸ ἄνθος τοῦτο κατὰ τὴν Αἴγυπτον .
διάφορος δὲ γίνεται κατὰ τὴν ὀδμὴν ἡ ἐν Αἰγύπτῳ μυρρίνη παρὰ τὰς ἐν ἄλλαις χώραις , ὡς καὶ Θεόφραστος ἱστορεῖ   .
ἔτι τούτων λεγομένων ἐπεισῆλθον παῖδες στεφάνους φέροντες τῶν ἀκμαζόντων κατὰ τοὺς καιρούς .
καὶ ὁ Μυρτίλος  λέγε , καλέ , εἶπεν , Οὐλπιανέ , στεφάνων ὀνόματα .
οἱ γὰρ παῖδες κατὰ τὸν Χαιρήμονος Κένταυρον   ·
στεφάνους ἑτοιμάζουσιν , οὓς εὐφημίας κήρυκας εὐχαῖς πρ οὐβάλοντο δαιμόνων .
καὶ ἐν τῷ Διονύσῳ δὲ ὁ αὐτὸς ἔφη ποιητής   ·
στεφάνους τεμόντες , ἀγγέλους εὐφημίας .
σὺ δὲ μὴ τὰ ἐκ τῶν ἐπιγραφομένων Αἰλίου Ἀσκληπιάδου Στεφάνων φέρε ἡμῖν ὡς ἀνηκόοις αὐτῶν , ἀλλ ἄλλο τι παρ ἐκεῖνα λέγε .
δεῖξαι γὰρ οὐκ ἔχεις ὅτι διαλελυμένως τις εἴρηκε ῥόδων στέφανον καὶ ἴων στέφανον ·
τὸ γὰρ παρὰ Κρατίνῳ κατὰ παιδιὰν εἴρηται   ·
ναρκισσίνους ὀλίσβους .
καὶ ὃς γελάσας  πρῶτον ἐν τοῖς Ἕλλησι στέφανος ὠνομάσθη , ὥς φησι Σῆμος ὁ Δήλιος ἐν δʹ Δηλιάδος   , τὸ παρὰ μὲν ἡμῖν στέφος , παρὰ δέ τισι στέμμα προσαγορευόμενον , διὸ καὶ τούτῳ πρώτῳ στεφανωσάμενοι δεύτερον περιτιθέμεθα τὸν δάφνινον .
κέκληται δὲ στέφανος ἀπὸ τοῦ στέφειν .
σὺ δὲ οἴει με , ἔφη , Θετταλὲ ποικιλόμυθε , τῶν κοινῶν τούτων καὶ κατημαξευμένων ἐρεῖν τι ;
διὰ δὲ τὴν σὴν γλῶσσαν τῆς ΥΠΟΓΛΩΤΤΙΔΟΣ μνησθήσομαι , ἧς Πλάτων ἐμνήσθη ἐν Διὶ Κακουμένῳ   ·
καίτοι φορεῖτε γλῶσσαν ἐν ὑποδήμασι , στεφανοῦσθ  ὑπογλωττίσιν , ὅταν πίνητέ που ·
κ ἂν καλλιερῆτε , γλῶτταν ἀγαθὴν πέμπετε .
θεόδωρος δ ἐν ταῖς Ἀττικαῖς Φωναῖς , ὥς φησιν Πάμφιλος ἐν τοῖς περὶ Ὀνομάτων , πλοκῆς στεφάνων γένος τι τὴν ὑπογλωττίδα ἀποδίδωσιν .
λαβὲ οὖν καὶ παρ ἐμοῦ κατὰ τὸν Εὐριπίδην   ·
ἐκ παντὸς  γὰρ  ἄν τις πράγματος δισσῶν λόγων ἀγῶνα θεῖτ ἄν , εἰ λέγειν εἴη σοφός .
ΙσθμΙΑκΟν .
οὕτως τοῦτον καλούμενον στέφανον Ἀριστοφάνης μνήμης ἠξίωσεν ἐν Ταγηνισταῖς λέγων οὕτως   ·
τί οὖν ποιῶμεν ;
χλανίδ  ἐχρῆν λευκὴν λαβεῖν ·
εἶτ  ἰσθμιακὰ λαβόντες ὥσπερ οἱ χοροὶ ᾄδωμεν εἰς τὸν δεσπότην ἐγκώμιον .
σιληνὸς δ ἐν ταῖς Γλώσσαις φησίν ·
Ἴσθμιον στέφανον .
φιλητᾶς δέ φησι   ·
Ἴσθμιοσ στέφανος ἤγουν ὁμωνυμία ἀμφοτέρωθι οἷον τῆς κεφαλῆς καὶ τοῦ πρώτου κόσμου .
λέγω δὲ τὸ ἐπὶ τοῦ φρέατος καὶ τοῦ ἐγχειριδίου ἴσθμιον .
τιμαχίδας δὲ καὶ Σιμμίας οἱ Ῥόδιοι ἀποδιδόασιν ἓν ἀνθ ἑνὸς  Ἴσθμιον , στέφανον .
οὗ μνημονεύει καὶ Καλλίξεινος ὁ Ῥόδιος καὶ αὐτὸς γένος ἐν τοῖς περὶ Ἀλεξανδρείας γράφων οὕτως   . . . .
ἐπεὶ δὲ Ἀλεξανδρείας ἐμνημόνευσα , οἶδά τινα ἐν τῇ καλῇ ταύτῃ πόλει καλούμενον στέφανον ΑΝΤΙΝΟΕΙΟΝ γινόμενον ἐκ τοῦ αὐτόθι καλουμένου λωτοῦ .
φύεται δ οὗτος ἐν λίμναις θέρους ὥρᾳ , καὶ εἰσὶν αὐτοῦ χροιαὶ δύο , ἣ μὲν τῷ ῥόδῳ ἐοικυῖα ·
ἐκ τούτου δὲ ὁ πλεκόμενος στέφανος κυρίως Ἀντινόειος καλεῖται ·
ὁ δὲ ἕτερος λώτινος ὀνομάζεται , κυανέαν ἔχων τὴν χροιάν .
καὶ Παγκράτης τις τῶν ἐπιχωρίων ποιητής , ὃν καὶ ἡμεῖς ἔγνωμεν , Ἀδριανῷ τῷ αὐτοκράτορι ἐπιδημήσαντι τῇ Ἀλεξανδρείᾳ μετὰ πολλῆς τερατείας ἐπέδειξεν τὸν ῥοδίζοντα λωτόν , φάσκων αὐτὸν δεῖν καλεῖν Ἀντινόειον , ἀναπεμφθέντα ὑπὸ τῆς γῆς ὅτε τὸ αἷμα ἐδέξατο τοῦ Μαυρουσίου λέοντος , ὃν κατὰ τὴν πλησίον τῇ Ἀλεξανδρείᾳ Λιβύην ἐν κυνηγίῳ καταβεβλήκει ὁ Ἀδριανός , μέγα χρῆμα ὄντα καὶ πολλῷ χρόνῳ κατανεμηθέντα πᾶσαν τὴν Λιβύην , ἧς καὶ πολλὰ ἀοίκητα ἐπεποιήκει οὗτος ὁ λέων .
ἡσθεὶς οὖν ἐπὶ τῇ τῆς ἐννοίας εὑρέσει καὶ καινότητι τὴν ἐν Μουσῶν αὐτῷ σίτησιν ἔχειν ἐχαρίσατο .
καὶ Κρατῖνος δ ὁ κωμῳδιοποιὸς ἐν Ὀδυσσεῦσι   κέκληκεν τὸν λωτὸν στεφάνωμα διὰ τὸ πάντα τὰ φυλλώδη ὑπὸ τῶν Ἀθηναίων στεφανώματα λέγεσθαι .
ὁ δὲ Παγκράτης ἐν τῷ ποιήματι οὐκ ἀγλαφύρως εἴρηκεν ·
οὔλην ἕρπυλλον , λευκὸν κρίνον ἠδ ὑάκινθον πορφυρέην γλαυκοῦ τε χελιδονίοιο πέτηλα καὶ ῥόδον εἰαρινοῖσιν ἀνοιγόμενον ζεφύροισιν ·
οὔπω γὰρ φύεν ἄνθος ἐπώνυμον Ἀντινόοιο .
πΥλΕΩν .
οὕτως καλεῖται ὁ στέφανος ὃν τῇ Ἥρᾳ περιτιθέασιν Λάκωνες , ὥς φησιν Πάμφιλος .
ἀλλὰ μὴν καὶ ΙΑΚΧΑΝ τινὰ καλούμενον οἶδα στέφανον ὑπὸ Σικυωνίων , ὥς φησι Τιμαχίδας ἐν ταῖς Γλώσσαις .
φιλητᾶς δ οὕτως γράφει   ·
Ἰάκχα , ἐν τῇ Σικυωνίᾳ στεφάνωμα εὐῶδες ·
ἕστηκ  ἀμφὶ κόμας εὐώδεας ἀγχόθι πατρὸς καλὸν Ἰακχαῖον θηκαμένη στέφανον .
σέλευκος δ ἐν ταῖς Γλώσσαις ΕΛΛΩΤΙΔΑ καλεῖσθαί φησι τὸν ἐκ μυρρίνης πλεκόμενον στέφανον , ὄντα τὴν περίμετρον πηχῶν κʹ , πομπεύειν τε ἐν τῇ τῶν Ἑλλωτίων ἑορτῇ .
φασὶ δ ἐν αὐτῷ τὰ τῆς Εὐρώπης ὀστᾶ κομίζεσθαι , ἣν ἐκάλουν Ἑλλωτίδα .
ἄγεσθαι δὲ καὶ ἐν Κορίνθῳ τὰ Ἑλλώτια .
θΥΡΕΑτΙκΟΙ .
οὕτω καλοῦνταί τινες στέφανοι παρὰ Λακεδαιμονίοις , ὥς φησι Σωσίβιος ἐν τοῖς περὶ Θυσιῶν   , ψιλίνους αὐτοὺς φάσκων νῦν ὀνομάζεσθαι , ὄντας ἐκ φοινίκων .
φέρειν δ αὐτοὺς ὑπόμνημα τῆς ἐν Θυρέᾳ γενομένης νίκης τοὺς προστάτας τῶν ἀγομένων χορῶν ἐν τῇ ἑορτῇ ταύτῃ , ὅτε καὶ τὰς Γυμνοπαιδιὰς ἐπιτελοῦσιν .
χοροὶ δ εἰσὶν τὸ μὲν πρόσω παίδων . . . . .
τὸ δ ἐξ ἀρίστου ἀνδρῶν , γυμνῶν ὀρχουμένων καὶ ᾀδόντων Θαλητᾶ καὶ Ἀλκμᾶνος ᾄσματα καὶ τοὺς Διονυσοδότου τοῦ Λάκωνος παιᾶνας .
μΕλΙλΩτΙνΩν δὲ στεφάνων μνημονεύει Ἄλεξις ἐν Κρατείᾳ ἢ Φαρμακοπώλῃ οὕτως   ·
στεφάνους τε πολλοὺς κρεμαμένους μελιλωτίνους .
ΕπΙθΥμΙσ .
σέλευκός φησι  τὰ πάντα στεφανώματα .
τιμαχίδας δέ φησιν τὰ παντοδαπὰ στεφανώματα ἃ τὰς γυναῖκας φορεῖν οὕτως καλεῖσθαι .
ΥπΟθΥμΙσ δὲ καὶ ὑποθυμίδες στέφανοι παρ Αἰολεῦσιν καὶ Ἴωσιν , οὓς περὶ τοὺς τραχήλους περιετίθεντο , ὡς σαφῶς ἔστιν μαθεῖν ἐκ τῆς Ἀλκαίου καὶ Ἀνακρέοντος ποιήσεως   .
φιλητᾶς δ ἐν τοῖς Ἀτάκτοις   ὑποθυμίδα Λεσβίους φησὶν καλεῖν μυρσίνης κλῶνα , περὶ ὃν πλέκειν ἴα καὶ ἄλλα ἄνθη .
καὶ ὑπογλωττὶς δὲ στεφάνου ἐστὶν εἶδος .
θεόδωρος δ ἐν Ἀττικαῖς Γλώσσαις στεφάνων πλοκῆς γένος παρὰ Πλάτωνι ἐν Διὶ Κακουμένῳ   .
εὑρίσκω δὲ καὶ παρὰ τοῖς κωμικοῖς ΚΥΛΙΣΤΟΝ τινα καλούμενον στέφανον καὶ μνημονεύοντα αὐτοῦ Ἄρχιππον ἐν Ῥίνωνι διὰ τούτων   ·
ἀθῷος ἀποδοὺς θο ἰμάτιον θ οἰμάτιον ἀπέρχεται , στέφανον ἔχων τῶν ἐκκυλίστων οἴκαδε .
ἄλεξις δ ἐν μὲν Ἀγωνίδι ἢ Ἱππίσκῳ   ·
ὁ τρίτος οὗτος δ ἔχει σύκων κυλιστὸν στέφανον .
ἀλλ ἔχαιρε καὶ ζῶν τοῖς τοιούτοις .
ἐν δὲ τῷ Σκίρωνί φησι   ·
ὥσπερ κυλιστὸς στέφανος αἰωρούμενος .
μνημονεύει δ αὐτοῦ καὶ Ἀντιφάνης ἐν Ἑαυτοῦ Ἐρῶντι   , Εὔβουλος δ ἐν Οἰνομάῳ ἢ Πέλοπι   ·
περιφοραῖς κυκλούμενος ὥσπερ κυλιστὸς στέφανος .
τίς οὖν οὗτος ὁ κυλιστός ;
οἶδα γὰρ τὸν Θυατειρηνὸν Νίκανδρον ἐν τοῖς Ἀττικοῖς Ὀνόμασι λέγοντα τάδε ·
ἐκκύλιστοι στέφανοι καὶ μάλιστα οἱ ἐκ ῥόδων .
καὶ τὸ εἶδος ὁποῖον ζητῶ , ὦ Κύνουλκε .
καὶ μή μοι εἴπῃς ὅτι δεῖ τοὺς ἁδροὺς ἀκούειν .
σὺ γὰρ εἶ ὁ τὰ ἐν τοῖς βιβλίοις ἀπόρρητα οὐ μόνον ἐκλέγων ἀλλὰ καὶ ἐξορύττων , καθάπερ οἱ παρὰ Βάτωνι τῷ κωμῳδιοποιῷ ἐν Συνεξαπατῶντι φιλόσοφοι   , περὶ ὧν καὶ Σοφοκλῆς Συνδείπνῳ φησίν , οὖσί σοι παραπλησίοις   ·
οὔτοι γένειον ὧδε χρὴ διηλιφὲς φοροῦντα κ ἀντίπαιδα καὶ γένει μέγαν γαστρὸς καλεῖσθαι παῖδα , τοῦ πατρὸς παρόν .
ἐπειδὴ οὖν ἤδη καὶ σὺ πεπλήρωσαι οὐ μόνον τῶν τοῦ γλαύκου κρανίων ἀλλὰ καὶ τῆς ἀειζώου βοτάνης , ἧς ὁ Ἀνθηδόνιος ἐκεῖνος δαίμων ἐμφορηθεὶς ἀθάνατος πάλιν ητις γέγονε , λέγε ἡμῖν περὶ τοῦ προκειμένου , ἵνα μὴ κατὰ τὸν θεῖον Πλάτωνα   ὑπολάβωμέν σε ἀποθανόντα μεταμορφωθῆναι ·
τοὺς μὲν γὰρ τὰς γαστριμαργίας τε καὶ ὕβρεις καὶ φιλοποσίας μεμελετηκότας καὶ μὴ διευλαβουμένους εἰς τὰ τῶν ὄνων γένη καὶ τῶν τοιούτων θηρίων εἰκὸς ἐνδύεσθαι .
ἀποροῦντος δ αὐτοῦ  ἐπὶ ἕτερον , φησί , στέφανον μεταβήσομαι ,  ὁ Οὐλπιανός ,  τὸν ΣΤΡΟΥΘΙΝΟΝ καλούμενον , οὗ μέμνηται μὲν ὁ Ἀσκληπιάδης παρατιθέμενος τὰ ἐκ τῶν Εὐβούλου Στεφανοπωλίδων ταῦτα   ·
ὦ μάκαρ , ἥτις ἔχουσ ἐνὶ δωματίῳ στρουθίον ἀεροφόρητον λεπτότατον περὶ σῶμα συνίλλεται ἡδυπότατον περὶ νυμφίον εὔτριχα , Κισσὸς ὅπως Καλάμῳ περιφύεται αὐξόμενος ἔαρος ὀλολυγόνος ἔρωτι κατατετηκώς .
πλέκεται δ οὗτος ἐκ τοῦ στρουθίου καλουμένου ἄνθους , οὗ μνημονεύει Θεόφραστος ἐν ἕκτῳ Φυτικῆς Ἱστορίας   ἐν τούτοις ·
ἀνθεῖ δὲ καὶ ἡ ἶρις τοῦ θέρους καὶ τὸ στρούθιον καλούμενον , ὃ τῇ μὲν ὄψει καλὸν ἄνθος , ἄοσμον δέ .
γαλήνη δ ἡ Σμυρναία στρουθιον αὐτὸν ὀνομάζει .
πΟθΟσ .
οὕτως τις στέφανος ὀνομάζεται , ὡς Νίκανδρός φησιν ὁ Κολοφώνιος ἐν Γλώσσαις   ·
καὶ ἴσως ὁ ἀπὸ τοῦ οὕτω καλουμένου ἄνθους πλεκόμενος , οὗ μνημονεύει ὁ αὐτὸς Θεόφραστος ἐν τῷ ἕκτῳ τῶν Φυτικῶν γράφων ὧδε   ·
τὰ δὲ θερινὰ μᾶλλον , ἥ τε λυχνὶς καὶ τὸ Διὸς ἄνθοσ καὶ τὸ κρίνον καὶ τὸ ἴφυον καὶ ἀμάρακος ὁ Φρύγιος , ἔτι δὲ ὁ πόθος καλούμενος .
οὗτος δέ ἐστι διττός , ὃ μὲν ἔχων τὸ ἄνθος ὅμοιον ὑακίνθῳ , ὁ δ ἕτερος ἄχρως , ἔκλευκος , ᾧ χρῶνται πρὸς τοὺς τάφους .
καταλέγει δὲ Εὔβουλος καὶ ἄλλους στεφάνους   ·
Αἰγίδιον , σὺ δὲ τόνδε φορήσεις στέφανον πολυποίκιλον ἀνθέων , γρυπότατον , χαριέστατον , ὦ Ζεῦ ·
τίς γὰρ αὐτὸν ἔχουσα φιλήσει .
κ ἀν τοῖς ἑξῆς τάδε φησί   ·
στεφάνους ἴσως βούλεσθε ·
πότερ ἑρπυλλίνους ἢ μυρτίνους ἢ τῶν διηνθημένων ; Β. τῶν μυρτίνων βουλόμεθα τουτωνί ·
σὺ δὲ τά γ ἄλλα πώλει πάντα πλὴν τῶν μυρτίνων .
φΙλΥΡΙνΟσ .
ξέναρχος Στρατιώτῃ   ·
φιλύρας εἶχε γὰρ ὁ παῖς ἀφύλλου στέφανον ἀμφικείμενον .
καλοῦνται δέ τινες καὶ ΕΛΙΚΤΟΙ στέφανοι , ὥσπερ παρὰ Ἀλεξανδρεῦσι μέχρι καὶ νῦν .
μνημονεύει δ αὐτῶν Χαιρήμων ὁ τραγῳδιοποιὸς ἐν Διονύσῳ διὰ τούτων   ·
κισσῷ τε ναρκίσσῳ τε τριέλικας κύκλῳ στεφάνων ἑλικτῶν . . .
περὶ δὲ τῶν ἐν Αἰγύπτῳ αἰεὶ ἀνθούντων στεφάνων Ἑλλάνικος ἐν τοῖς Αἰγυπτιακοῖς οὕτως γράφει   ·
πόλις ἐπιποταμίη , Τίνδιον ὄνομα αὐτῇ , θεῶν ὁμήγυρις , καὶ ἱερὸν μέγα καὶ ἁγνὸν ἐν μέσῃ τῇ πόλει λίθινον καὶ θύρετρα λίθινα .
ἔσω τοῦ ἱεροῦ ἄκανθαι πεφύκασι λευκαὶ καὶ μέλαιναι .
ἐπ αὐτῇσι στέφανοι ἐπιβέβληνται ἄνω τῆς ἀκάνθου τοῦ ἄνθεος καὶ ῥοιῆς καὶ ἀμπέλου πεπλεγμένοι ·
καὶ οὗτοι αἰεὶ ἀνθέουσι ·
τοὺς ἀπέθεντο οἱ θεοὶ ἐν Αἰγύπτῳ πυθόμενοι βασιλεύειν τὸν Βάβυν , ὅς ἐστι Τυφών .
δημήτριος δ ἐν τῷ Περὶ τῶν κατ Αἴγυπτον   περὶ Ἄβυδον πόλιν τὰς ἀκάνθας ταύτας εἶναί φησιν γράφων οὕτως ·
ἔχει δὲ ὁ κάτω τόπος καὶ ἄκανθάν τινα δένδρον , ὃ τὸν καρπὸν φέρει στρογγύλον ἐπί τινων κλωνίων περιφερῶν .
ἀνθεῖ δ οὗτος ὅταν ὥρα ᾖ , καὶ ἐστὶ τῷ χρώματι τὸ ἄνθος . . . .
καὶ εὐφεγγές .
λέγεται δέ τις μῦθος ὑπὸ τῶν Αἰγυπτίων ὅτι οἱ Αἰθίοπες στελλόμενοι εἰς Τροίαν ὑπὸ τοῦ Τιθωνοῦ , ἐπεὶ ἤκουσαν τὸν Μέμνονα τετελευτηκέναι , ἐν τούτῳ τῷ τόπῳ τοὺς στεφάνους ἀνέβαλον ἐπὶ τὰς ἀκάνθας .
ἐστὶ δὲ παραπλήσια τὰ κλωνία στεφάνοις , ἐφ ὧν τὸ ἄνθος φύεται .
ὁ δὲ προειρημένος Ἑλλάνικος   καὶ Ἄμασιν Αἰγύπτου βασιλεῦσαι , ἰδιώτην ὄντα καὶ τῶν τυχόντων κατὰ τὸν πρῶτον βίον , διὰ στεφάνου δωρεάν , ὃν ἔπεμψεν ἀνθέων πλεξάμενος τῇ ὥρᾳ περικαλλεστάτων γενέθλια ἐπιτελοῦντι Πατάρμιδι τῷ τῆς Αἰγύπτου τότε βασιλεύοντι .
τοῦτον γὰρ ἡσθέντα τῷ κάλλει τοῦ στεφάνου καὶ ἐπὶ δεῖπνον καλέσαι τὸν Ἄμασιν καὶ μετὰ ταῦτα τῶν φίλων ἕνα αὐτὸν ἔχοντα ἐκπέμψαι ποτὲ καὶ στρατηγόν , Αἰγυπτίων αὐτῷ πολεμούντων ·
ὑφ ὧν διὰ τὸ τοῦ Πατάρμιδος μῖσος ἀποφανθῆναι βασιλέα .
σΥνθΗμΑτΙΑΙΟΙ στέφανοι , ἠργολαβημένοι καὶ ἐκδόσιμοι .
ἀριστοφάνης ἐν Θεσμοφοριαζούσαις   ·
πλέξαι στεφάνους συνθηματιαίους εἴκοσιν .
χΟΡΩνΟν .
ἀπίων ἐν τῷ περὶ τῆς Ῥωμαικῆς Διαλέκτου φησὶν τὸν στέφανον πάλαι χορωνὸν καλούμενον ἀπὸ τοῦ τοὺς χορευτὰς ἐν τοῖς θεάτροις αὐτῷ χρῆσθαι , αὐτούς τε περικειμένους καὶ ἐπὶ τὸν στέφανον ἀγωνιζομένους , καθὼς ἐν τοῖς Σιμωνίδου Ἐπιγράμμασιν ἰδεῖν ἔστιν οὕτως καλουμένου   ·
φοῖβον , ὃς ἁγεῖται τοῖσ Τυνδαρίδῃσιν ἀοιδᾶς , ἁμέτεροι τέττιγες ἐπεστέψαντο χορωνῷ .
ΑκΙνΙνΟΙ .
στέφανοί τινες καλοῦνται οὕτως οἱ ἐκ τῆς ἀκίνου τοῦ φυτοῦ πλεκόμενοι , ὥς φησιν Ἄνδρων ὁ ἱατρός .
παρέθετο δ αὐτοῦ τὴν λέξιν Παρθένιος ὁ τοῦ Διονυσίου ἐν τῷ πρώτῳ τῶν παρὰ τοῖς ἱστορικοῖς Λέξεων   .
στεφανωματικὰ δὲ ἄνθη καταλέγει Θεόφραστος τάδε   ·
ἴον , Διὸς ἄνθος , ἴφυον , φλόγα , ἡμεροκαλλές .
πρῶτόν τε τῶν ἀνθέων ἐκφαίνεσθαί φησιν   τὸ λευκόιον , ἅμα δὲ αὐτῷ καὶ τὸ φλόγινον καλούμενον τὸ ἄγριον , ἔπειτα νάρκισσον καὶ λείριον καὶ τῶν ἀγρίων ἀνεμώνης γένος τὸ καλούμενον ὄρειον καὶ τὸ τοῦ βολβοῦ κώδυον .
συμπλέκουσι γὰρ καὶ τοῦτ ἔνιοι εἰς τοὺς στεφάνους .
ἐπὶ τούτοις ἥ τε οἰνάνθη καὶ τὸ μέλαν ἴον καὶ τῶν ἀγρίων ὅ τε ἑλίχρυσος καὶ τῆς ἀνεμώνης ἡ λειμωνία καλουμένη καὶ ξίφιον καὶ ὑάκινθος .
τὸ δὲ ῥόδον ὑστερεῖ τούτων καὶ τελευταῖον μὲν φαίνεται , πρῶτον δὲ παύεται .
τὰ δὲ θερινὰ μᾶλλον , ἥ τε λυχνὶς καὶ τὸ Διὸς ἄνθος καὶ τὸ κρίνον καὶ τὸ ἴφυον καὶ ἀμάρακος ὁ Φρύγιος , ἔτι δὲ ὁ πόθος καλούμενος .
ἐν δὲ τῷ θʹ ὁ αὐτὸς Θεόφραστός φησιν   ·
ἐάν τις τοῦ ΕΛΙΧΡΥΣΟΥ τῷ ἄνθει στεφανῶται , εὔκλειαν ἴσχει μύρῳ ῥαίνων .
μνημονεύει αὐτοῦ Ἀλκμὰν ἐν τούτοις   ·
καὶ τὶν εὔχομαι φέροισα τόνδ  ἑλιχρύσω πυλεῶνα κ ἠράτω κυπαίρω .
καὶ Ἴβυκος   ·
μύρτα τε καὶ ἴα καὶ ἑλίχρυσος , μᾶλά τε καὶ ῥόδα καὶ τέρεινα δάφνα .
κρατῖνος δὲ ἐν Μαλθακοῖς φησιν   ·
ἑρπύλλῳ , κρόκοις , ὑακίνθοις , ἑλιχρύσου κλάδοις .
ἐστὶ δὲ τὸ ἄνθος ὅμοιον λωτῷ .
θεμισταγόρας δ ὁ Ἐφέσιος ἐν τῇ ἐπιγραφομένῃ Χρυσέῃ Βύβλῳ ἀπὸ τῆς πρώτης δρεψαμένης νύμφης Ἑλιχρύσης ὄνομα τὸ ἄνθος ὀνομασθῆναι .
τὰ δὲ κρίνα φησὶν ὁ Θεόφραστος   εἶναι καὶ πορφυρανθῆ .
φιλῖνος δὲ τὸ ΚΡΙΝΟΝ ὑφ ὧν μὲν λείριον , ὑφ ὧν δὲ ἴον καλεῖσθαι .
κορίνθιοι δ αὐτὸ ἀμβροσίαν καλοῦσιν , ὥς φησι Νίκανδρος ἐν Γλώσσαις   .
διοκλῆς δ ἐν τῷ περὶ Θανασίμων Φαρμάκων  ΑΜΑΡΑΚΟΝ , φησίν , ὃν σάμψουχόν τινες καλοῦσιν .
κΟσμΟσΑνδΑλΩν δὲ μνημονεύει Κρατῖνος ἐν Μαλθακοῖς διὰ τούτων   ·
κεφαλὴν ἀνθέμοις ἐρέπτομαι , λειρίοις , ῥόδοις , κρίνεσιν , κοσμοσανδάλοις .
κλέαρχος δ ἐν βʹ Βίων    ὅρα , φησίν , τοὺς τὸ κοσμοσάνδαλον ἀνείροντας Λακεδαιμονίους , οἳ τὸν παλαιότατον τῆς πολιτικῆς κόσμον συμπατήσαντες ἐξετραχηλίσθησαν .
διόπερ καλῶς περὶ αὐτῶν εἴρηκεν ὁ κωμῳδιοποιὸς Ἀντιφάνης ἐν Κιθαριστῇ   ·
οὐκ ἐφύσων οἱ Λάκωνες ὡς ἀπόρθητοί ποτε ;
νῦν δ ὁμηρεύουσ  ἔχοντες πορφυροῦς κεκρυφάλους ;
ἱκέσιος δ ἐν δευτέρῳ περὶ Ὕλης τὸ ΛΕΥΚΟΙΟΝ φησι μεσότητά τινα ἔχειν ἐν τῷ στύφειν , πολὺ δ ἀρίστην εὐωδίαν καὶ δυναμένην τέρπειν , ἀλλὰ πρὸς ὀλίγιστον .
τὸ δὲ μέλαν , φησί , τὴν μὲν αὐτὴν θεωρίαν ἔχει , εὐῶδες δ ἐστὶ πολὺ μᾶλλον .
ἀπολλόδωρος δὲ ἐν τῷ περὶ Θηρίων   φησί ·
χαμαίπιτυν , οἳ δὲ ὁλόκυρον , οἱ δὲ Ἀθήνησιν ἰωνιάν , οἱ δὲ κατ Εὔβοιαν σιδηρῖτιν .
νίκανδρος δ ἐν δευτέρῳ Γεωργικῶν  τὰ δὲ ἔπη ὀλίγον ὕστερον   παραθήσομαι , ὅταν περὶ πάντων τῶν στεφανωματικῶν ἀνθῶν διεξέρχωμαι  τὸ ἴον , φησίν , Ἰωνιάδες τινὲς νύμφαι Ἴωνι ἐχαρίσαντο πρώτῳ .
τὸν δὲ ΝΑΡΚΙΣΣΟΝ ἐν τῷ Ϛʹ περὶ Φυτῶν Ἱστορίας   ὁ Θεόφραστος καλεῖσθαί φησι καὶ λείριον .
εἶθ ὑποβὰς ὡς διαλλάσσοντα τίθησιν νάρκισσον καὶ λείριον .
Εὔμαχος δ ὁ Κορκυραῖος ἐν Ῥιζοτομικῷ καὶ ἀκακαλλίδα φησὶ καλεῖσθαι τὸν νάρκισσον καὶ κρόταλον .
τοῦ δὲ ἡμεροκαλλοῦς καλουμένου ἄνθους , ὃ τὴν μὲν νύκτα μαραίνεται , ἅμα δὲ τῷ ἡλίῳ ἀνατέλλοντι θάλλει , μνημονεύει Κρατῖνος ἐν Μαλθακοῖς λέγων οὕτως   ·
ἡμεροκαλλεῖ τε τῷ φιλουμένῳ .
τῆς δ ΕΡΠΥΛΛΟΥ , φησὶ Θεόφραστος   , τὴν ἄγριον κομίζοντες ἐκ τῶν ὀρῶν φυτεύουσιν ἐν Σικυῶνι καὶ Ἀθήνησιν ἐκ τοῦ Ὑμηττοῦ .
παρ ἄλλοις δὲ ὅλα ὄρη πλήρη ἐστὶ τοῦ ἄνθους , καθάπερ ἐν Θρᾴκῃ .
φιλῖνος δέ φησιν αὐτὴν ζυγίδα καλεῖσθαι .
περὶ δὲ τῆς ΛΥΧΝΙΔΟΣ λέγων Ἀμερίας ὁ Μακεδὼν ἐν τῷ Ῥιζοτομικῷ φησιν ἀναφῦναι αὐτὴν ἐκ τῶν Ἀφροδίτης λουτρῶν , ὅτε Ἡφαίστῳ συγκοιμηθεῖσα ἡ Ἀφροδίτη ἐλούσατο .
εἶναι δ ἀρίστην ἐν Κύπρῳ καὶ Λήμνῳ , ἔτι δὲ Στρογγύλῃ καὶ Ἔρυκι καὶ Κυθήροις .
ἡ δ ΙΡΙΣ , φησὶ Θεόφραστος , ἀνθεῖ τοῦ θέρους   μόνη τε   τῶν Εὐρωπαίων ἀνθέων εὔοσμος ἐστίν .
ἀρίστη δ ἐστὶν ἐν Ἰλλυριοῖς τοῖς ἀνῳκισμένοις τῆς θαλάσσης .
φιλῖνος δέ φησι τὰ ἄνθη τῆς ἴριδος λέγεσθαι λύκους διὰ τὸ ἐμφερῆ εἶναι λύκου χείλεσι .
νικόλαος δ ὁ Δαμασκηνὸς ἐν τῇ ὀγδόῃ τῶν Ἱστοριῶν πρὸς ταῖς ἑκατὸν   περὶ τὰς Ἄλπεις λίμνην τινά φησιν εἶναι πολλῶν σταδίων οὖσαν , ἧς περὶ τὸν κύκλον πεφυκέναι δι ἔτους ἄνθη ἥδιστα καὶ εὐχρούστατα , ὅμοια ταῖς καλουμέναις ΚΑΛΧΑΙΣ .
τῶν δὲ καλχῶν μέμνηται καὶ Ἀλκμὰν ἐν τούτοις   ·
χρύσιον ὅρμον ἔχων ῥαδινᾶν πετάλοισι καλχᾶν .
μνημονεύει αὐτῶν καὶ Ἐπίχαρμος ἐν Ἀγρωστίνῳ   .
τῶν δὲ ΡΟΔΩΝ , φησὶ Θεόφραστος ἐν τῷ ἕκτῳ   , πολλαί εἰσι διαφοραί .
τὰ μὲν γὰρ πλεῖστα αὐτῶν πεντάφυλλα , τὰ δὲ δωδεκάφυλλα , ἔνια δ ἐστὶ καὶ ἑκατοντάφυλλα περὶ Φιλίππους .
λαμβάνοντες γὰρ ἐκ τοῦ Παγγαίου φυτεύουσιν ·
ἐκεῖ γὰρ γίγνεται πολλά .
μικρὰ δὲ σφόδρα τὰ ἐντὸς φύλλα ·
ἡ γὰρ ἔκφυσις αὐτῶν οὕτως ἐστὶν ὥστ εἶναι τὰ μὲν ἐντός , τὰ δὲ ἐκτός ·
οὐκ εὔοσμα δὲ οὐ δὲ μεγάλα τοῖς μεγέθεσιν .
τὰ δὲ πεντάφυλλα εὐώδη μᾶλλον ὧν τραχὺ τὸ κάτω .
εὐοσμότατα δὲ τὰ ἐν Κυρήνῃ , διὸ καὶ τὸ μύρον ἥδιστον .
καὶ τῶν ἴων δὲ καὶ τῶν ἄλλων ἀνθέων ἄκρατοι μάλιστα καὶ θεῖαι αἱ ὀσμαί ·
διαφερόντως δὲ ἡ τοῦ κρόκου .
τιμαχίδας δὲ ἐν τοῖς Δείπνοις τὸ ῥόδον φησὶ τοὺς Ἀρκάδας καλεῖν εὔομφον ἀντὶ τοῦ εὔοσμον .
ἀπολλόδωρος δ ἐν δʹ Παρθικῶν   ἄνθος τι ἀναγράφει καλούμενον ΦΙΛΑΔΕΛΦΟΝ κατὰ τὴν Παρθικὴν χώραν , περὶ οὗ τάδε φησίν ·
καὶ μυρσίνης γένη ποικίλα μῖλάξ τε καὶ τὸ καλούμενον φιλάδελφον , ὃ τὴν ἐπωνυμίαν ἔλαβε τῇ φύσει πρόσφορον .
ἐπειδὰν γὰρ ἐκ διαστήματος αὐτομάτως κράδαι συμπέσωσι , ἐμψύχων περιπλοκὴν ἐν τῷ . . . . .
μένουσιν ἡνωμέναι καὶ καθάπερ ἀπὸ ῥίζης μιᾶς τὸ λοιπὸν ἀνατρέχουσιν καὶ ζωοφυτοῦσιν ·
διὸ καὶ τοῖς ἡμέροις φυλακὴν ἀπ αὐτῶν κατασκευάζουσιν .
ἀφαιροῦντες γὰρ τῶν ῥάβδων τὰς λεπτοτάτας καὶ διαπλέξαντες δικτύου τρόπῳ φυτεύουσιν κύκλῳ τῶν κηπευμάτων ·
καὶ ταῦτα συμπλεκόμενα περιβόλου παρέχεται δυσπάροδον ἀσφάλειαν .
ἀνθῶν δὲ στεφανωτικῶν μέμνηται ὁ μὲν τὰ Κύπρια Ἔπη πεποιηκὼς Ἡγησίας ἢ Στασῖνος ·
δημοδάμας γὰρ ὁ Ἁλικαρνασσεὺς ἢ Μιλήσιος ἐν τῷ περὶ Ἁλικαρνασσοῦ   Κυπρία Ἁλικαρνασσέως αὐτὰ εἶναί φησι ποιήματα ·
λέγει δ οὖν ὅστις ἐστὶν ὁ ποιήσας αὐτὰ ἐν τῷ αʹ οὑτωσί   ·